2)

Muutetaan 2 artikla seuraavasti: a) korvataan 2 artiklan otsikko seuraavasti: ”Toimenpiteiden toteuttaminen luvatonta toimintaa vastaan”; b) korvataan 1 kohta seuraavasti: ”1. Jos jäsenvaltion kansallinen keskuspankki saa tiedon luvattomasta toiminnasta jäsenvaltion alueella, se määrää EKP:n sille toimittamaa vakiomuotoista ilmoitusta käyttäen, että luvattomalla tavalla toimivan henkilön on lopetettava tietty luvaton toiminta tai tietyt luvattomat toimet; se määrää myös tarvittaessa luvatonta seteliaiheen jäljennöstä hallussaan pitävän henkilön luovuttamaan luvattoman jäljennöksen.”; c) lisätään 1a, 1 b ja 1c kohdat seuraavasti: ”1a. Jos kansallinen keskuspankki saa tiedon joko suoraan tai välillisesti toteutetusta luvattomasta toiminnasta, esimerkiksi toiminnasta sähköisessä muodossa verkkosivuilla, joilla on asianomainen kansallinen url-osoite, langallisen tai langattoman viestinnän avulla taikka millä tahansa muulla sellaisella tavalla, joka antaa yleisölle mahdollisuuden tutustua luvattomaan seteliaiheen jäljennökseen itse valitsemastaan paikasta ja itse valitsemanaan aikana, se ilmoittaa asiasta viipymättä EKP:lle. Kansallinen keskuspankki määrää myös vakiomuotoista EKP:n toimittamaa ilmoitusta käyttäen, että luvattomalla tavalla toimivan henkilön on lopetettava luvaton toiminta. EKP toimii tämän jälkeen kaikin mahdollisin tavoin poistaakseen luvattoman seteliaiheen jäljennöksen sen sähköisestä tallennuspaikasta. 1b. EKP voi myös määrätä, että luvattomalla tavalla toimivan henkilön tulee lopettaa tietty luvaton toiminta tai tietyt luvattomat toimet useamman kuin yhden jäsenvaltion alueella ja unionin ulkopuolella. EKP:n määrää luvattoman seteliaiheen jäljennöksen haltijan luovuttamaan kyseisen luvattoman jäljennöksen, jos tätä on pidettävä tarkoituksenmukaisena. 1c. Kansallisen keskuspankin on ennen tässä artiklassa tarkoitettujen toimenpiteiden toteuttamista ilmoitettava niistä EKP:lle, joka sovittaa toteutettavat toimenpiteet yhteen siten, että kansallinen keskuspankki tai soveltuvin osin EKP toimii tarvittavan toimivaltansa mukaan toimenpiteitä toteuttaessaan.”; d) korvataan 3 kohta seuraavasti: ”3. EKP:n johtokunta tai asianomainen kansallinen keskuspankki tekee tämän jälkeen neuvoston asetuksen (EY) N:o 2532/98 (*2) 3 artiklan 1 kohdan nojalla päätöksen määräysten rikkomista koskevasta menettelystä, joka saattaa johtaa seuraamusten määräämiseen kyseisen asetuksen mukaisesti. Ennen päätöksen tekemistä EKP ja asianomainen kansallinen keskuspankki kuulevat toisiaan, ja kansallinen keskuspankki ilmoittaa EKP:lle, onko kansallisen rikoslainsäädännön nojalla mahdollista aloittaa tai jo aloitettu erillinen menettely määräysten rikkomisen johdosta ja onko olemassa jotain muuta soveltuvaa oikeudellista perustaa, esimerkiksi tekijänoikeuslainsäädäntöä, jonka nojalla voitaisiin ryhtyä luvattoman toiminnan vastaisiin toimiin. Jos kansallisen rikoslainsäädännön nojalla on jo aloitettu tai on tarkoitus aloittaa menettely määräysten rikkomisen johdosta taikka jos luvattoman toiminnan vastaisiin toimiin voidaan ryhtyä jonkin muun asianmukaisen oikeudellinen perustan nojalla, asetuksen (EY) N:o 2532/98 mukaista määräysten rikkomista koskevaa menettelyä ei aloiteta. (*2) Neuvoston asetus (EY) N:o 2532/98, annettu 23 päivänä marraskuuta 1998, Euroopan keskuspankin valtuuksista määrätä seuraamuksia (EYVL L 318, 27.11.1998, s. 4).”;" e) korvataan 5 kohta seuraavasti: ”5. EKP toteuttaa itse kaikki tässä artiklassa tarkoitetut toimenpiteet, jos a) luvattoman toiminnan alkuperää ei voida kohtuudella määrittää, tai b) luvattomaan toimintaan on ryhdytty tai aiotaan ryhtyä usean rahaliittoon osallistuvan jäsenvaltion alueella, tai c) luvattomaan toimintaan on ryhdytty tai aiotaan ryhtyä rahaliittoon osallistuvien jäsenvaltioiden alueiden ulkopuolella.”;